5. ทรัพย์สินที่ใช้ในการประกอบธุรกิจ

(1) สินทรัพย์ถาวร

1. ที่ดินและอาคาร ที่ดินซึ่งเป็นกรรมสิทธิ์ของธนาคารใช้เป็นที่ทำการของสำนักงานใหญ่
สำนักงานเขต สำนัก สาขา และสาขาย่อย รวม 276 แห่ง คิดเป็นมูลค่า 7,139.34 ล้านบาท

2. สัญญาเช่าระยะยาว ธนาคารเช่าพื้นที่อาคาร ตึกแถว จากหน่วยงานราชการ รัฐวิสาหกิจ
และเอกชน เพื่อใช้เป็นที่ทำการของสำนักงานเขต สาขา สาขาย่อย
และสำนักงานแลกเปลี่ยนเงินตราต่างประเทศ รวม 124 แห่ง โดยมีอายุตามสัญญาเช่า 1 - 30 ปี
มีภาระค่าเช่าที่ต้องจ่ายตามสัญญาเช่าต่อเดือนประมาณ 8.31 ล้านบาท

3. สิทธิตามสัญญาเช่า สิทธิตามสัญญาเช่าเป็นกรรมสิทธิ์ของธนาคารตามอายุสัญญาการเช่า ณ 1
สิงหาคม 2543 รวม 1 แห่ง เป็นจำนวนเงิน 33 ล้านบาท ระยะเวลาการเช่า 10 ปี
เป็นที่ทำการของสาขา

4. กรรมสิทธิ์ในที่ดินและอาคาร ธนาคารมีกรรมสิทธิ์ในที่ดินและอาคารจากการโอนชำระหนี้มูลค่า ณ
วันที่ 31 ธันวาคม 2545 รวม 270 ล้านบาท
เพื่อใช้เป็นประโยชน์ของธนาคารในการจัดเก็บเอกสารธนาคาร รวม 3 แห่ง

รายละเอียดสัญญาเช่าระยะยาว ที่ดิน และอาคารสำนักงาน

ณ 31 ธันวาคม 2545 ธนาคารได้ทำการเช่าที่ดินและอาคารรวมทั้งสิ้น 124 แห่ง
เพื่อเป็นสถานที่ทำการสาขา ที่จอดรถ และสำนักงานแลกเปลี่ยนเงินตราต่างประเทศ
รวมทั้งเพื่อเป็นสถานที่เก็บเอกสาร โดยแบ่งเป็นสถานที่ในเขตกรุงเทพมหานคร 62 แห่ง
ต่างจังหวัด 62 แห่ง และมีการเช่าสถานที่เพื่อติดตั้งตู้เอทีเอ็ม รวม 191 แห่ง
โดยแบ่งเป็นสถานที่ในเขตกรุงเทพมหานคร 144 แห่ง ต่างจังหวัด 47 แห่ง โดยมีรายละเอียด
ดังนี้

+--------------------------+--------------------+------------+--------+
| คู่สัญญา                    | สถานที่ตั้ง            |            | อ      |
|                          |                    |            | ายุสัญญา |
+--------------------------+--------------------+------------+--------+
|                          | กรุงเทพและเขตปริมณฑล | ต่างจังหวัด   |        |
|                          | (แห่ง)              | (แห่ง)      |        |
+--------------------------+--------------------+------------+--------+
| 1. ที่ดิน                   |                    |            |        |
+--------------------------+--------------------+------------+--------+
|   บุคคลภายนอก             | 105                | 19         | 1-3 ปี  |
+--------------------------+--------------------+------------+--------+
|   บุคคลที่มีผลประโยชน์ร่วม     |                    |            |        |
+--------------------------+--------------------+------------+--------+
|   -                      | -                  | -          |        |
|                          |                    |            |        |
| สนง.ทรัพย์สินส่วนพระมหากษัตริย์ |                    |            |        |
+--------------------------+--------------------+------------+--------+
|   - กรมธนารักษ์            | 35                 | 26         | 1-3 ปี  |
+--------------------------+--------------------+------------+--------+
|   -                      | 4                  | 2          | 1-3 ปี  |
|   หน่วยงานราชการ/รัฐวิสาหกิจ |                    |            |        |
+--------------------------+--------------------+------------+--------+
| 2. อาคาร                 |                    |            |        |
+--------------------------+--------------------+------------+--------+
|   บุคคลภายนอก             | 31                 | 35         | 1-30 ปี |
+--------------------------+--------------------+------------+--------+
|   บุคคลที่มีผลประโยชน์ร่วม     |                    |            |        |
+--------------------------+--------------------+------------+--------+
|   -                      | 5                  | 4          | 1-4 ปี  |
|                          |                    |            |        |
| สนง.ทรัพย์สินส่วนพระมหากษัตริย์ |                    |            |        |
+--------------------------+--------------------+------------+--------+
|   - กรมธนารักษ์            | 21                 | 17         | 1-15 ปี |
+--------------------------+--------------------+------------+--------+
|   -                      | 5                  | 6          | 1-30 ปี |
|   หน่วยงานราชการ/รัฐวิสาหกิจ |                    |            |        |
+--------------------------+--------------------+------------+--------+

(2) เงินให้กู้ยืม

- นโยบายการจัดชั้นสินทรัพย์

การจัดชั้นสินทรัพย์ และการตั้งสำรองค่าเผื่อหนี้สงสัยจะสูญ
ธนาคารได้ปฏิบัติตามประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ ฉบับลงวันที่ 18 กุมภาพันธ์ 2545
มีผลใช้บังคับตั้งแต่งวดการบัญชีแรกของปี 2545 เป็นต้นไป ซึ่งได้ให้คำจำกัดความของสินทรัพย์จัดชั้น
และอัตราการกันสำรองโดยสรุปดังนี้

+-----------------------+--------------------------------+------------+
| ประเภทของสินทรัพย์จัดชั้น   | คำจำกัดความโดยย่อ                | %          |
|                       |                                | การกันสำรอง |
+-----------------------+--------------------------------+------------+
| - สินทรัพย์จัดชั้นสูญ        | -                              | 100%       |
|                       |    สินทรัพย์ที่ไม่มีราคาหรือเรียกคืนไม่ได้ |            |
+-----------------------+--------------------------------+------------+
| - สินทรัพย์จัดชั้นสงสัยจะสูญ  | -   ส                          | 100%       |
|                       | ินทรัพย์ที่คาดว่าจะเรียกคืนไม่ได้ทั้งจำนวน |            |
|                       |                                |            |
|                       | -   ลูกหนี้ที่ค้างชำระต้นเงินห         |            |
|                       | รือดอกเบี้ยเป็นระยะเวลารวมกันเกินกว่า |            |
|                       |     12 เดือน นับแต่วันที่ถึงกำหนดชำระ |            |
+-----------------------+--------------------------------+------------+
| - สินทรัพย์จัดชั้นสงสัย      | -   สินทรัพย                     | 50%        |
|                       | ์ที่คาดว่าจะเรียกให้ชำระคืนไม่ได้ครบถ้วน |            |
|                       |                                |            |
|                       | -   ลูกหนี้ที่ค้างชำระต้นเงินห         |            |
|                       | รือดอกเบี้ยเป็นระยะเวลารวมกันเกินกว่า |            |
|                       |     6 เดือน นับแต่วันที่ครบกำหนดชำระ |            |
+-----------------------+--------------------------------+------------+
| -                     | -                              | 20%        |
| ส                     |  สินทรัพย์ที่มีปัญหาในการเรียกให้ชำระคืน |            |
| ินทรัพย์จัดชั้นต่ำกว่ามาตรฐาน |                                |            |
|                       | -   ลูกหนี้ที่ค้างชำระต้นเงินห         |            |
|                       | รือดอกเบี้ยเป็นระยะเวลารวมกันเกินกว่า |            |
|                       |     3 เดือน นับแต่วันถึงกำหนดชำระ   |            |
+-----------------------+--------------------------------+------------+
| -                     | -   ลูกหนี้ที่ค้างชำระต้นเงินห         | 2%         |
| สิน                    | รือดอกเบี้ยเป็นระยะเวลารวมกันเกินกว่า |            |
| ทรัพย์จัดชั้นกล่าวถึงเป็นพิเศษ |     1 เดือน นับแต่วันถึงกำหนดชำระ   |            |
+-----------------------+--------------------------------+------------+
| - สินทรัพย์จัดชั้นปกติ       | -   สินทรัพ                      | 1%         |
|                       | ย์ที่ไม่เข้าข่ายสินทรัพย์จัดชั้นที่กล่าวข้างต้น |            |
|                       |                                |            |
|                       | -   ลูกหนี้ที่ไม่ผิดนัดชำระหนี้          |            |
|                       |                                |            |
|                       | -   ล                          |            |
|                       | ูกหนี้เงินเบิกเกินบัญชีที่ยังใช้ไม่เต็มวงเงิน |            |
|                       |     และสัญญายังไม่ครบกำหนด        |            |
+-----------------------+--------------------------------+------------+

มูลค่าสินทรัพย์จัดชั้น

+----------------------------------------------+-------+--------------+
| ณ 31 ธ.ค. 45                                 |       |              |
+----------------------------------------------+-------+--------------+
| สินทรัพย์จัดชั้นปกติ                                | 24    | ล้านบาท       |
|                                              | 9,339 |              |
+----------------------------------------------+-------+--------------+
| สินทรัพย์จัดชั้นกล่าวถึงเป็นพิเศษ                      | 1     | ล้านบาท       |
|                                              | 0,529 |              |
+----------------------------------------------+-------+--------------+
| สินทรัพย์จัดชั้นต่ำกว่ามาตรฐาน                       | 6,195 | ล้านบาท       |
+----------------------------------------------+-------+--------------+
| สินทรัพย์จัดชั้นสงสัย                               | 7,242 | ล้านบาท       |
+----------------------------------------------+-------+--------------+
| สินทรัพย์จัดชั้นสงสัยจะสูญ                           | 3     | ล้านบาท       |
|                                              | 1,710 |              |
+----------------------------------------------+-------+--------------+
| รวม                                          | 30    | ล้านบาท       |
|                                              | 5,015 |              |
+----------------------------------------------+-------+--------------+

- นโยบายการตั้งสำรองหนี้สงสัยจะสูญ

ธนาคารฯ ดำเนินการตั้งสำรองค่าเผื่อหนี้สงสัยจะสูญตามเกณฑ์ของทางการกำหนด

- นโยบายการระงับรับรู้รายได้ตามเกณฑ์ของธนาคารและตามเกณฑ์ ธปท.

ธนาคารระงับรับรู้รายได้ เมื่อลูกหนี้ค้างชำระดอกเบี้ยเกินกว่า 3 เดือน
นับจากวันที่ครบกำหนดชำระดอกเบี้ย และบันทึกยกเลิกรายได้ดอกเบี้ยค้างรับที่ได้บันทึกเป็นรายได้
สำหรับปี 2545 ออกจากบัญชี
หลังจากนั้นรายได้ดอกเบี้ยรับจากลูกหนี้ดังกล่าวจะรับรู้ตามเกณฑ์เงินสด

- นโยบายการปรับโครงสร้างหนี้

ธนาคารมีวัตถุประสงค์ในการช่วยเหลือลูกหนี้ให้สามารถฟื้นฟูกิจการ
และมีรายได้เพียงพอในการชำระหนี้คืนแก่ธนาคารได้ตามปกติ โดยมีนโยบายในการดำเนินงาน ดังนี้

1. ส่งเสริมให้มีการประนอมหนี้ด้วยการปรับปรุงโครงสร้างหนี้ใหม่

2. การปรับปรุงโครงสร้างหนี้ ธนาคารจะพิจารณาให้สอดคล้องกับความสามารถของลูกหนี้
แต่ละราย

3. กำหนดหลักเกณฑ์การวิเคราะห์ลูกหนี้

4. ให้มีการบริหารงานปรับปรุงโครงสร้างหนี้อย่างเป็นระบบ
โดยจัดให้มีหน่วยงานรับผิดชอบโดยเฉพาะในการประเมินสภาพปัญหาของลูกหนี้
กำหนดเป้าหมายในการดำเนินการตามลำดับความซับซ้อนยากง่ายในการแก้ไขหนี้
และกำหนดวิธีการแก้ไขที่เหมาะสมกับลูกหนี้แต่ละกลุ่ม

(3) เงินลงทุนในหลักทรัพย์

- นโยบายเกี่ยวกับเงินลงทุนในหลักทรัพย์

ธนาคารจะกำหนดนโยบายการบริหารการลงทุนในหลักทรัพย์ โดยแยกตามวัตถุประสงค์
(Objectives) ดังต่อไปนี้

1. เพื่อการสำรองสินทรัพย์สภาพคล่องตามข้อกำหนดของทางการ (Regulatory Reserve
Requirement)

2. เพื่อการบริหารสภาพคล่อง (Liquidity Management) ทางการเงินของธนาคาร

3. เพื่อเป็นเครื่องมือในการบริหารความเสี่ยง (Risk Management)
โดยเฉพาะอย่างยิ่งความเสี่ยงด้านอัตราดอกเบี้ยในโครงสร้างทางการเงินของธนาคารฯ
(Natural Hedge for Bank’s Structural Gap)

4. เพื่อเป็นทางเลือกในการเพิ่มรายได้ (Net Revenue Enhancement)
ของธนาคารนอกเหนือจากรายได้ที่มาจากธุรกรรมการให้สินเชื่อซึ่งเป็นธุรกิจหลักของธนาคาร

5. เพื่อเป็นเครื่องมือในการสนับสนุนการดำเนินธุรกิจด้านอื่น ๆ ของธนาคาร (Support Core
Business) ตลอดจนการขยายเครือข่ายธุรกิจของธนาคาร (Business Expansion)

6. เพื่อสนับสนุนนโยบายของทางการในการพัฒนาระบบเศรษฐกิจ (Government Policy)

7. เพื่อเป็นเครื่องมือในการปรับโครงสร้างหนี้ (Debt Restructuring)

8. เพื่อรองรับการรับประกันการจัดจำหน่ายหลักทรัพย์ (Underwriting)

หลักเกณฑ์การพิจารณาหลักทรัพย์ในการลงทุนของธนาคาร

1. ผลตอบแทนจากหลักทรัพย์ (Return Requirement)

1.1 ผลตอบแทนในรูปตัวเงิน (Cash Return)
หลักทรัพย์ต้องให้ผลตอบแทนเหมาะสมกับระดับความเสี่ยง
โดยควรมีผลตอบแทนไม่น้อยกว่าผลตอบแทนของหลักทรัพย์เดียวกันหรือเทียบเท่าซึ่งมีการ
ซื้อขายในตลาด (Market Price) หรือมูลค่ายุติธรรม (Fair Price)
หรือผลตอบแทนที่ได้รับควรจะอยู่ในระดับที่เทียบได้กับพอร์ตสินเชื่อของธนาคาร ณ
ระดับความเสี่ยงเดียวกัน หรือผลตอบแทนที่ไม่ต่ำกว่าต้นทุนเงินของธนาคาร (Cost of Fund)

1.2 ผลตอบแทนที่ไม่ใช่ตัวเงิน (Non-Cash Return) หลักทรัพย์ควรให้ผลตอบแทนแก่ธนาคาร
ในรูปอื่น ๆ ซึ่งเป็นการสนับสนุนธุรกิจของธนาคาร เช่น การลงทุนเพื่อการปรับโครงสร้างหนี้
เป็นต้น

2. ระดับความเสี่ยงของหลักทรัพย์ (Risk Tolerance) หลักทรัพย์ในพอร์ตของธนาคาร
ต้องเป็นหลักทรัพย์ที่มีคุณภาพ มีความเสี่ยงในระดับที่ธนาคารสามารถยอมรับได้ และสมเหตุสมผล

2.1 หลักทรัพย์ประเภทตราสารหนี้ ต้องได้รับการจัดอันดับเครดิตในระดับที่สามารถลงทุนได้
(Investment Grade) จากสถาบันจัดอันดับเครดิตที่ได้รับการยอมรับจากตลาดเงินและตลาดทุน
หรือได้ผ่านการวิเคราะห์ความเสี่ยงด้านเครดิต (Credit Risk) ตามหลักการที่ถูกต้อง
และมีข้อมูลสนับสนุนที่เชื่อถือได้ โดย ผลการวิเคราะห์ต้องสามารถแสดงให้เห็นว่าตราสารหนี้นั้น ๆ
มีความเสี่ยงอยู่ในระดับที่สามารถลงทุนได้ และให้ผลตอบแทนเหมาะสมกับระดับความเสี่ยง

2.2 หลักทรัพย์ประเภทตราสารทุน ต้องได้รับการประเมินมูลค่า และวิเคราะห์ความเสี่ยง
ตามหลักการที่ถูกต้องและมีข้อมูลสนับสนุนที่เชื่อถือได้
โดยผลการวิเคราะห์ต้องสามารถแสดงให้เห็นว่าบริษัทมีศักยภาพในการเติบโต
สำหรับในกรณีที่บริษัทนั้นไม่มีศักยภาพเพียงพอ และไม่สามารถให้ผลตอบแทนที่เป็น ตัวเงินได้
บริษัทนั้นจะต้องสามารถให้ผลตอบแทนที่ไม่ใช่ตัวเงินแก่ธนาคารในระดับที่คุ้มกับความเสี่ยงที่อาจเกิดขึ้นจากหลักทรัพย์นั้น
ๆ

3. สภาพคล่อง (Liquidity) หลักทรัพย์ในพอร์ตของธนาคาร
ต้องเป็นหลักทรัพย์ที่มีสภาพคล่องซึ่งสามารถเปลี่ยนเป็นเงินสดได้รวดเร็ว
ยกเว้นหลักทรัพย์ที่ถือครองไว้โดยมีจุดมุ่งหมายอื่น ที่มิใช่เพื่อการ สำรองฯ
หรือเพื่อบริหารสภาพคล่อง

4. ระยะเวลาการถือครองหลักทรัพย์และอายุหลักทรัพย์ หลักทรัพย์นั้นต้องมีอายุคงเหลือ
(Time-to-Maturity) และระยะเวลาการถือครอง (Holding Period)
เหมาะสมกับการดำเนินธุรกิจหลักของธนาคาร
ตลอดจนต้องสอดคล้องกับทิศทางและสภาวะตลาดเงินตลาดทุน

ประเภทของหลักทรัพย์ในการลงทุนของธนาคาร

1. กลุ่มหลักทรัพย์ประเภทตราสารหนี้ (Debt Securities) ได้แก่

1.1 ตราสารหนี้ภาครัฐ ได้แก่ พันธบัตร หุ้นกู้ บัตรเงินฝาก ตั๋วแลกเงิน ตั๋วสัญญาใช้เงิน
ซึ่งออกโดยรัฐบาล ธปท. องค์กรภาครัฐ หรือตราสารซึ่งออกโดยรัฐวิสาหกิจ องค์กรภาครัฐ
บริษัท/บรรษัท ซึ่งมี องค์กรภาครัฐถือหุ้นรวมกันไม่ต่ำกว่าร้อยละ 51 ที่ค้ำประกันโดยรัฐบาล
รวมทั้งตราสารที่มีประกาศ หรือคำสั่งจากทางการให้มีศักดิ์เทียบเท่ากับตราสารที่ออกโดยรัฐบาล

1.2 ตราสารหนี้หรือพันธบัตรซึ่งออกโดยรัฐวิสาหกิจ องค์กรภาครัฐ บริษัท/บรรษัท ซึ่งมี
องค์กรภาครัฐถือหุ้นรวมกันไม่ต่ำกว่าร้อยละ 51 ที่ไม่มีรัฐบาลค้ำประกัน

1.3 ตราสารหนี้ภาคเอกชน ได้แก่ หุ้นกู้ บัตรเงินฝาก ตั๋วแลกเงิน ตั๋วสัญญาใช้เงิน เป็นต้น

2. กลุ่มหลักทรัพย์ประเภทตราสารทุน (Equity Securities) ได้แก่

2.1 หุ้นสามัญ

2.2 หุ้นบุริมสิทธิ

2.3 ตราสารกึ่งหนี้กึ่งทุน ได้แก่ หุ้นกู้แปลงสภาพ

2.4 หน่วยลงทุน (Unit Trust) ได้แก่ หน่วยลงทุนของกองทุนเปิด (Open End Fund)
และกองทุนปิด (Closed End Fund) ซึ่งลงทุนในตราสารหนี้ ตราสารทุน
ตราสารกึ่งหนี้กึ่งทุนและอสังหาริมทรัพย์

2.5 ตราสารอนุพันธ์ที่เกี่ยวกับหลักทรัพย์ ได้แก่ ใบสำคัญแสดงสิทธิ เป็นต้น

- การบริหารความเสี่ยงจากการลงทุน (Risk Management)

การลงทุนของธนาคารจะอยู่ภายใต้การพิจารณากลั่นกรอง
ตั้งแต่ระดับผู้บริหารในสายงานบริหารตลาดการเงิน คณะกรรมการบริหารสินทรัพย์และหนี้สิน
(ALCO) คณะกรรมการบริหาร (กบ.) และอยู่ ภายใต้การพิจารณาอนุมัติจากคณะกรรมการธนาคาร
(กธ.) ซึ่งกำหนดไว้ในอำนาจอนุมัติของธนาคาร โดย ALCO
จะเป็นผู้กำหนดนโยบายในการลงทุนแยกตามวัตถุประสงค์ของธนาคาร
กำหนดหลักเกณฑ์การพิจารณาหลักทรัพย์ในการลงทุน จัดสรรวงเงินการลงทุนในหลักทรัพย์ (Gross
& Loss Limit) ตลอดจนควบคุมดูแลการลงทุนให้เป็นไปตามนโยบายและวงเงินที่กำหนดไว้

สำหรับการจัดสรรวงเงินลงทุนในหลักทรัพย์จะใช้หลักการ Capital Allocation โดยจะนำข้อ
มูลด้านความเสี่ยงในแต่ละประเภทหลักทรัพย์และคู่ค้าแต่ละราย
มาเป็นฐานในการกำหนดขอบเขตการทำธุรกรรมหรือวงเงินลงทุนรวม (Gross Limit)
และขอบเขตการขาดทุน (Loss Limit)
โดยคำนึงถึงความเพียงพอของเงินกองทุนของธนาคารในการรองรับความเสี่ยงเป็นสำคัญ

สำนักงานบริหารความเสี่ยงตลาดการเงินจะเป็นผู้รายงานสถานะพอร์ต
ผลการดำเนินงานและความเสี่ยงในการลงทุนของสายงานบริหารตลาดการเงินต่อ ALCO
ทั้งนี้เพื่อให้สามารถปรับเปลี่ยนกลยุทธ์ และนโยบายให้เหมาะสมกับการดำเนินธุรกิจหลักของธนาคาร
ตลอดจนต้องสอดคล้องกับทิศทางและสภาวะตลาดเงินตลาดทุน

นอกจากนี้
ยังมีการกำหนดการจัดประเภทของเงินลงทุนของธนาคารให้เป็นไปตามมาตรฐานการบัญชีเกี่ยวกับเงินลงทุน
โดยจะมีการประเมินมูลค่าเงินลงทุนทุกสิ้นเดือน
เพื่อให้ทราบถึงมูลค่าที่แท้จริงของเงินลงทุนในแต่ละประเภท
หากมูลค่าที่แท้จริงหรือมูลค่าที่คาดว่าจะได้รับคืนของเงินลงทุนมีมูลค่าน้อยกว่าราคาตามบัญชีที่บันทึกไว้
ธนาคารจะตั้งสำรองค่าเผื่อการลดราคาของเงินลงทุนและรับรู้ขาดทุนที่เกิดขึ้นทันที
อีกทั้งธนาคารได้นำมาตรฐานการบัญชีเรื่องการด้อยค่าของสินทรัพย์มาใช้ในการประเมินการด้อยค่าของสินทรัพย์ด้วย
และหากพบว่าเงินลงทุนเกิดการด้อยค่าก็จะทำการรับรู้ขาดทุน
และตั้งสำรองการด้อยค่าของเงินลงทุนทันทีเช่นเดียวกัน ซึ่งการดำเนินการตามมาตรฐานบัญชีข้างต้น
ส่งผลให้ธนาคารทราบถึงสถานะที่แท้จริงของเงินลงทุนของธนาคารอยู่เสมอ
ซึ่งจะเป็นประโยชน์ในการปรับเปลี่ยนการลงทุนของธนาคารให้เหมาะสม
และทำให้ธนาคารสามารถลดความเสี่ยงในการประกอบธุรกรรมด้านการลงทุนของธนาคารได้

ในกรณีการลงทุนในตราสารหนี้หรือตราสารทุนแต่ละราย (Issuer) ฝ่ายบริหารเงิน
ฝ่ายวาณิชธนกิจ ฝ่ายวิเคราะห์สินเชื่อธุรกิจขนาดใหญ่
และสำนักงานบริหารความเสี่ยงตลาดการเงินร่วมทำการวิเคราะห์บริษัทผู้ออกตราสาร
ทั้งในด้านผลการดำเนินงาน อัตราผลตอบแทน ความเสี่ยง สภาพคล่อง เป็นต้น

สำหรับการนำเสนอเพื่อพิจารณากลั่นกรองและอนุมัติในกรณีที่เป็นการลงทุนในตราสารหนี้ภาคเอกชน
จะนำเสนอเพื่อพิจารณากลั่นกรองหรืออนุมัติจากคณะกรรมการกลั่นกรองสินเชื่อ คณะกรรมการบริหาร
และคณะกรรมการธนาคาร ตามอำนาจอนุมัติ ส่วนในกรณีที่เป็นการลงทุนในตราสารหนี้ภาครัฐและ
ตราสารทุน จะนำเสนอต่อคณะกรรมการบริหารสินทรัพย์และหนี้สิน (ALCO) คณะกรรมการบริหาร
เพื่อพิจารณากลั่นกรอง และขออนุมัติการลงทุนต่อคณะกรรมการธนาคาร
ทั้งนี้การลงทุนต้องอยู่ภายใต้วงเงินรวม (Gross Limit) ที่ได้รับอนุมัติจากคณะกรรมการธนาคาร

ในการทบทวนพอร์ตการลงทุนของธนาคาร
สำนักงานบริหารความเสี่ยงตลาดการเงินทำการทบทวนพอร์ตการลงทุนอย่างสม่ำเสมอ
โดยจัดทำรายงานสถานะพอร์ต การวิเคราะห์การเปลี่ยนแปลงของสถานะพอร์ต
และทำการประเมินมูลค่ายุติธรรมตามราคาตลาด (Mark-to-Market)
เพื่อควบคุมดูแลไม่ให้การขาดทุนเกินกว่าขอบเขตที่กำหนดไว้ (Loss Limit)
รวมทั้งทำการติดตามผลการดำเนินงานของผู้ออกตราสาร
หากผลการดำเนินงานมีแนวโน้มลดลงหรืออันดับเครดิตถูกปรับลดลง
จนอาจส่งผลกระทบต่อผลการดำเนินงานของบริษัทหรือความสามารถในการชำระหนี้คืนอย่างมีนัยสำคัญ
สำนักงานบริหารความเสี่ยงตลาดการเงินจะจัดทำรายงานเสนอต่อ ALCO
เพื่อปรับพอร์ตการลงทุนต่อไป

นอกจากนี้เพื่อเป็นการลดความเสี่ยงในการส่งมอบและชำระราคา (Settlement Risk)
ธนาคารจึงกำหนดวงเงินในการทำธุรกรรมให้กับคู่ค้าแต่ละราย ดังนี้

1. การกำหนดวงเงินซื้อขายหลักทรัพย์ให้แก่คู่ค้าแต่ละราย (Trading Line)

2. การกำหนดวงเงินในการซื้อขายหลักทรัพย์ทุนผ่านนายหน้า (Broker Settlement Limit)
สำหรับบริษัทหลักทรัพย์แต่ละราย

การตั้งสำรองค่าเผื่อการด้อยค่า

1. การด้อยค่าของเงินลงทุน

เงินลงทุนจะเกิดการด้อยค่าเมื่อราคาตามบัญชีของเงินลงทุน สูงกว่ามูลค่าที่คาดว่าจะได้รับคืน โดย
ณ วันสิ้นงวด ธนาคารจะประเมินว่าเงินลงทุนที่มีอยู่เกิดการด้อยค่าหรือไม่
หากพบว่ามีข้อบ่งชี้ที่ทำให้เชื่อได้ว่าเงินลงทุนอาจด้อยค่าลง
ธนาคารจะประเมินมูลค่าที่คาดว่าจะได้รับคืนของเงินลงทุน

2. การรับรู้รายการขาดทุนจากการด้อยค่า

ธนาคารจะบันทึกลดราคาตามบัญชีของเงินลงทุนให้เท่ากับมูลค่าที่คาดว่าจะได้รับคืน
ซึ่งได้จากการประเมินราคายุติธรรม โดยส่วนที่ลดลง คือ รายการขาดทุนจากการด้อยค่า
และรับรู้รายการขาดทุน ดังกล่าว เป็นค่าใช้จ่ายในงบกำไรขาดทุนในงวดที่เกิด

(4) นโยบายการลงทุนในบริษัทย่อยและบริษัทร่วม

ธนาคารยังคงมีนโยบายในการเข้าร่วมลงทุนในบริษัทย่อยและบริษัทร่วม
ที่ดำเนินธุรกิจด้านการเงินและธุรกิจที่สนับสนุนธุรกิจของธนาคาร
เพื่อให้สามารถสนับสนุนหรือเอื้อประโยชน์ในการดำเนินธุรกิจของธนาคารได้
โดยต้องเป็นธุรกิจที่มีแนวโน้มที่ดี มีความเสี่ยงในระดับที่ยอมรับได้
และการร่วมลงทุนธนาคารมุ่งหวังที่จะเข้าไปมีส่วนร่วมในการกำหนดนโยบาย
และแนวทางในการดำเนินงานของบริษัท เพื่อให้สอดคล้องกับแผนธุรกิจของธนาคาร

สำหรับการลงทุนในบริษัทย่อยและบริษัทร่วมของธนาคารตามงบการเงินเฉพาะของธนาคาร ณ วันที่
31 ธันวาคม 2545 ธนาคารมีเงินลงทุนในบริษัทย่อยและบริษัทร่วมในธุรกิจต่าง ๆ
ตามวิธีส่วนได้เสีย รวมทั้งสิ้น 3,454.36 ล้านบาท ซึ่งร้อยละ 84.67
เป็นเงินลงทุนในบริษัทบริหารสินทรัพย์พญาไท ที่จัดตั้งขึ้นเพื่อรับโอนสินทรัพย์ด้อยคุณภาพของธนาคาร
เพื่อนำไปบริหารต่อไป

- นโยบายการบริหารงานในบริษัทย่อยและบริษัทร่วม

ธนาคารจะมอบหมายให้พนักงานระดับบริหารของธนาคารเข้าร่วมในการเป็นประธานกรรมการ
กรรมการบริหาร หรือกรรมการในบริษัทย่อยและบริษัทร่วมของธนาคาร
เพื่อให้ธนาคารสามารถมีส่วนร่วมในการกำหนดนโยบายการดำเนินงานของบริษัท
ได้รับข้อมูลและสามารถติดตามผลการดำเนินงานของบริษัทได้เป็นระยะ ๆ
สำหรับในส่วนของการส่งผู้บริหารของธนาคารเข้าร่วมเป็นกรรมการ
ในบริษัทย่อยธนาคารจะส่งตัวแทนเข้าร่วมเป็นกรรมการในบริษัทมากกว่ากึ่งหนึ่งของกรรมการบริษัททั้งหมด
แต่ในส่วนบริษัทร่วมธนาคารจะส่งตัวแทนเข้าร่วมเป็นกรรมการตามสัดส่วนการลงทุนของธนาคาร